CELEX: 62019CN0279
Language: et
Date: 2019-04-03 00:00:00
Title: kohtuasi C-279/19: Eelotsusetaotlus, mille on esitanud Court of Appeal (Ühendkuningriik) 3. aprillil 2019 — Commissioners for Her Majesty’s Revenue and Customs versus WR

8.7.2019   
            
            
               ET
            
            
               Euroopa Liidu Teataja
            
            
               C 230/21
            
         
      Eelotsusetaotlus, mille on esitanud Court of Appeal (Ühendkuningriik) 3. aprillil 2019 — Commissioners for Her Majesty’s Revenue and Customs versus WR
      (kohtuasi C-279/19)
      (2019/C 230/25)
      Kohtumenetluse keel: inglise
      
         Eelotsusetaotluse esitanud kohus
      
      Court of Appeal
      
         Põhikohtuasja pooled
      
      
         Apellant: Commissioners for Her Majesty’s Revenue and Customs
      
         Vastustaja: WR
      
         Eelotsuse küsimused
      
      
                  1.
               
               
                  Kas isik (edaspidi „I“), kelle füüsilises valduses on aktsiisikaup sel hetkel, kui see muutub liikmesriigis B aktsiisiga maksustatavaks, on vastutav selle aktsiisi maksmise eest vastavalt direktiivi 2008/118/EÜ (1) artikli 33 lõikele 3 olukorras, kus:
                  
                              a)
                           
                           
                              sellel isikul ei ole selle aktsiisikauba suhtes õiguslikku huvi ega kasusaaja huvi;
                           
                        
                              b)
                           
                           
                              isik vedas aktsiisikaupa liikmesriikide A ja B vahel tasu eest teiste isikute nimel; ja
                           
                        
                              c)
                           
                           
                              isik teadis, et tema valduses olev kaup on aktsiisikaup, kuid ta ei teadnud ja tal ei olnud põhjust kahtlustada, et see kaup on muutunud liikmesriigis B aktsiisiga maksustatavaks sel ajal või enne seda, kui see muutus seal aktsiisiga maksustavaks?
                           
                        
            
                  2.
               
               
                  Kas vastus esimesele küsimusele oleks teistsugune, kui I ei teadnud, et tema valduses olev kaup on aktsiisikaup?
               
            
         (1)  Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT 2009, L 9, lk 12).